L 141/46
SL
Uradni list Evropske unije
31.5.2023
(3) kar zadeva profile storitev, zahteve in prednostno razvrščanje: (a) profili storitev so opredeljeni z vrednostmi njihovih primarnih atributov.
Vnaprej določeni profili storitev so določeni v Prilogi; (b) uporabniki lahko izdajo zahtevo za storitev, kot je opredeljeno v členu 9 Izvedbenega sklepa (EU) 2023/1055 ; (c) za zahteve za storitve se uporabljajo pravila, kot so opredeljena v členu 9 Izvedbenega sklepa (EU) 2023/1055.
Vozlišče GOVSATCOM dodeli zahtevo razširjenemu sklopu Unije, ki vključuje zmogljivost, ki jo zagotavlja Program Unije za varno povezljivost; (d) za morebitna navzkrižja, povezana z zahtevo za storitev, vključno s potrebo po prehitevanju storitev, se uporabljajo pravila, opredeljena v členu 11 Izvedbenega sklepa (EU) 2023/1055; (4) kar zadeva logiko uvajanja: (a) sistem za izvajanje Programa Unije za varno povezljivost je zasnovan kot modularen in razširljiv, tako da se vesoljski segment postopoma širi v skladu z razvojem povpraševanja po storitvah v njihovem življenjskem ciklu; (b) modularnost in razširljivost sistema za izvajanje Programa Unije za varno povezljivost lahko vključujeta naložbe zasebnega sektorja v skladu s spremembami povpraševanja na trgu; (c) nobena dejavnost nadgradnje na ravni vesoljskega ali zemeljskega segmenta ne vpliva na neprekinjenost operativnih storitev.
Člen 3 Začetek veljavnosti Ta sklep začne veljati dan po objavi v Uradnem listu Evropske unije.
V Bruslju, 30. maja 2023
Za Komisijo predsednica Ursula VON DER LEYEN